
     JUDEŢUL TIMIŞ
     MUNICIPIUL TIMIŞOARA
     DIRECŢIA COMUNICARE-RELAŢIONARE


     BIROUL RELAŢII INTERNAŢIONALE
SC2019-6631/18.03.2019_________________________________________________________                                                                   
RAPORT DE SPECIALITATE

privind aprobarea încheierii Protocolului de colaborare între 

Ministerul Educației Naționale,
Judeţul Timiş - Consiliul Judeţean Timiş,

Municipiul Timişoara - Consiliul Local al Municipiului Timişoara şi

Instituţia Prefectului – Judeţul Timiş

Având în vedere Expunerea de motive nr. SC2019-6631/18.03.2019 a Primarului Municipiului Timişoara şi Proiectul de hotărâre privind aprobarea Protocolului de colaborare între Ministerul Educației Naționale, Judeţul Timiş - Consiliul Judeţean Timiş, Municipiul Timişoara - Consiliul Local al Municipiului Timişoara şi Instituţia Prefectului – Judeţul Timiş;
În baza prevederilor Legii nr. 273/2006 privind finanţele publice locale, cu completările şi modificările ulterioare, ale Hotărârii de Guvern nr. 396/2018 privind unele măsuri referitoare la pregătirea şi exercitarea de către România a Preşedinţiei Consiliului Uniunii Europene în anul 2019 şi ale Ordonanţei de Guvern nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, cu modificarile şi completările ulterioare;

În conformitate cu prevederile art. 14, art. 36  alin. (2) lit. e), şi alin. 7 lit. a) şi c) din Legea nr. 215/2001 privind administraţia publică locală, republicată, cu modificările şi completările ulterioare;

Facem următoarele precizări:

Având în vedere Decizia nr. 34 a Consiliului Interministerial pentru Pregătirea şi Exercitarea Preşedinţiei României la Consiliul Uniunii Europene privind calendarul actualizat al reuniunilor informale organizate în România în primul semestru al anului 2019, Ministerul Educației Naționale urmează să organizeze la Timişoara în perioada 31 martie – 2 aprilie 2019 un eveniment la nivel de experți intitulat: „Reuniunea Directorilor Generali pentru Învățământ Preuniversitar – DG Schools”. În acest sens, au avut loc mai multe discuții ale reprezentanţilor Ministerul Educației Naționale cu reprezentanţii Consiliului Judeţean Timiş, Instituţiei Prefectului – Judeţul Timiş şi ai Muncipiului Timişoara stabilindu-se necesitatea încheierii unui Protocol de colaborare între aceste instituţii în vederea realizării evenimentului, iar reprezentanții Municipiului Timișoara şi-au exprimat interesul şi disponibilitatea de a sprijini organizarea evenimentului şi de a fi parte a Protocolului de colaborare.

Obiectul Protocolului de colaborare îl constituie parteneriatul dintre instituţiile mai sus menţionate pentru organizarea la Timişoara a următorului eveniment: 

1. „Reuniunea Directorilor Generali pentru Învățământ Preuniversitar – DG Schools”, în perioada 31 martie – 2 aprilie 2019.

La eveniment participă un număr de aproximativ 90 de persoane (participanți) din statele membre ale Uniunii Europene, inclusiv din România.
Conform celor convenite, activităţile pe care ar urma să le asigure Municipiul Timişoara sunt: 
· asigură, împreună cu Consiliului Județean, la nevoie, transferul participanților, prin punerea la dispoziție a mijloacelor de transport necesare penru deplasarea participanților;
· asigură participanților acordarea de materiale de promovare a Municipiului Timișoara.
Încheierea Protocolului de colaborare ar sprijini realizarea evenimentului la nivel de experți  „Reuniunea Directorilor Generali pentru Învățământ Preuniversitar – DG Schools” de la Timişoara aferent exercitării Preşedinţiei Consiliului Uniunii Europene de către România în primul semestru al anului 2019 şi ar contribui la asigurarea condiţiilor necesare organizării acestuia.

De asemenea, organizarea la Timişoara a evenimentului la nivel de experți va favoriza imaginea Municipiului Timișoara, dată fiind natura internaţională a reuniunii.

Având în vedere prevederile legale expuse în prezentul raport, apreciem că proiectul de hotărâre privind aprobarea încheierii Protocolului de colaborare între Ministerul Educației Naționale, Judeţul Timiş - Consiliul Judeţean Timiş, Municipiul Timişoara - Consiliul Local al Municipiului Timişoara şi Instituţia Prefectului – Judeţul Timiş, îndeplineşte condiţiile pentru a fi supus dezbaterii şi aprobării plenului Consiliului Local.

